Koronavirus bo‘yicha hududlarda keskin o‘sish: Samarqand va Toshkent viloyatlari hamda Qoraqalpog‘istonda 2021-yil antirekordlari qayd etildi

O‘zbekistonda koronavirusga chalingani rasman tan olinganlar soni 82 869 nafarga yetdi. Sog‘liqni saqlash vazirligi ma’lumotlariga ko‘ra, 30-mart kuni mamlakatning 12 ta hududida jami 187 ta kasallanish holati aniqlangan.
Yangi kasallanish holatlarining
Ta’kidlash kerakki, o‘tgan bir sutka davomida Qoraqalpog‘iston qayd etilgan ko‘rsatkich respublikaning 2021-yilgi antirekordi hisoblanadi — bungacha Qoraqalpog‘istonda yilning eng yuqori ko‘rsatkichi 12-mart kuni (4 ta holat) aniqlangan edi.
Toshkent va Samarqand viloyatlari kesimida ham 2021-yilgi antirekord yangilangan — viloyatlarda eng ko‘p kasallanish holatlari mos ravishda 24-mart (20 ta holat) hamda 25-mart kuni (13 ta holat) qayd etilgan edi.
Shuningdek, 1 nafar koronavirusga chalingan bemor vafot etib, kasallikdan vafot etganlar soni 629 nafarga yetgan.
SSVning qo‘shimcha qilishicha, o‘tgan bir sutka davomida Buxoroda 7 kishi, Qasqadaryoda bir kishi, Toshkent viloyatida 15 kishi, Toshkent shahrida esa 161 kishi, respublika bo‘yicha jami 184 kishi COVID-19 dan tuzalgan. Sog‘ayish ko‘rsatkichi 98 foizni tashkil etmoqda.
Ayni paytda tibbiyot muassasalarida davolanayotgan 1257 nafar bemordan 191 nafari og‘ir, 85 nafari esa o‘ta og‘ir ahvolda.